****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

 **L Ē M U M S**

Daugavpilī

2022.gada 31.martā **Nr.184**

 (prot. Nr.10, 23.§)

**Par zemes vienības, kadastra apzīmējums 0500 015 0051,**

**Daugavas krastā, Daugavpilī, daļas nomas tiesību izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32.punktu, 40.punktu, ņemot vērā Daugavpils pilsētas pašvaldības (turpmāk – Pašvaldība) Pilsētbūvniecības un vides komisijas 2022.gada 3.februāra sēdes protokola izrakstu Nr.1, Pašvaldības dzīvojamo māju privatizācijas un īpašuma atsavināšanas komisijas 2022.gada 16.februāra sēdes protokola izrakstu Nr.2 (11.jautājums), Daugavpils domes (turpmāk – Dome) Īpašuma un mājokļu komitejas 2022.gada 24.marta atzinumu un Domes Finanšu komitejas 2022.gada 24.marta atzinumu, atklāti balsojot: PAR – 14 (I.Aleksejevs, P.Dzalbe, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Nodot iznomāšanai Daugavpils pilsētas pašvaldības valdījumā esošās zemes vienības ar kopējo platību 19354 m2, kadastra apzīmējums 0500 015 0051 (kadastra Nr.0500 015 1405), Daugavas krastā, Daugavpilī, daļu 1500 m2 platībā (turpmāk - Zemesgabals) bez apbūves tiesības uz 10 (desmit) gadiem ūdens tūrisma attīstībai, rīkojot mutisku nomas tiesību izsoli.

2. Apstiprināt Zemesgabala nomas tiesību izsoles sākuma maksu 180,00 EUR (viens simts astoņdesmit eiro) gadā.

3. Apstiprināt Zemesgabala nomas tiesību izsoles noteikumus.

 4. Izveidot Zemesgabala nomas tiesību izsoles komisiju šādā sastāvā:

Komisijas priekšsēdētājs: A.Nikolajevs, Pašvaldības Īpašuma pārvaldīšanas departamenta

 Nekustamā īpašuma nodaļas vadītājs;

Komisijas priekšsēdētāja A.Kozinda, Pašvaldības Īpašuma pārvaldīšanas departamenta

vietnieks: Īpašuma uzskaites daļas vadītājs;

Komisijas locekļi: E.Kavševiča-Semjonova, Pašvaldības Īpašuma pārvaldīšanas departamenta juriste;

I.Ilarionova, Pašvaldības Īpašuma pārvaldīšanas departamenta

Nekustamā īpašuma izvērtēšanas vecākā speciāliste;

 A.Eisāne, Pašvaldības Īpašuma pārvaldīšanas departamenta

 speciāliste neapbūvētas zemes nomas jautājumos.

5. Izsoles komisijai veikt Zemesgabala nomas tiesību izsoli, pamatojoties uz šim lēmumam pievienotajiem izsoles noteikumiem.

6. Izsoles komisijai parakstīt Zemesgabala nodošanas un pieņemšanas aktu.

Pielikumā: Izsoles noteikumi ar pielikumiem.

Domes priekšsēdētāja

1.vietnieks *(personiskais paraksts)* A.Vasiļjevs